stanford-oval/wikipedia huggingface dataset:
ג'ון נוקס
ביוגרפיה > הגלות באנגליה

ב-1549, עם שחרורו, מצא נוקס מקלט באנגליה שם מצאה הכנסייה האנגליקנית שביל זהב בין הרפורמציה לבין האסכולה הקתולית. נוקס המשיך להטיף למען הרפורמציה תוך שהוא מרחיב את קהל אוהדיו. הטפותיו של נוקס מצאו קהל אוהדים רחב והביאו למינויו ב-1550 למטיף בכנסייה בניוקאסל על הטיין וב-1551 מונה לאחד מששת הכמרים המלכותיים המשרתים את המלך. גם בתפקידו זה המשיך נוקס להטיף להנחלת הרפורמציה כחלופה למסורת הקתולית.
נוקס המשיך בהטפותיו למען הרפורמציה ברחבי אנגליה אולם ב-1553 עלתה לשלטון מרי הראשונה, מלכת אנגליה השמרנית שמיסדה מחדש את המסורות של הנצרות הקתולית באנגליה. כחלק מהחזרתה של אנגליה לחיק הכנסייה הקתולית החלה רדיפה של המטיפים הפרוטסטנטים ונוקס נאלץ לברוח, בינואר 1554, מאנגליה ועבר ליבשת האירופאית.
ביוגרפיה > הגלות באירופה

ב-1554 הגיע נוקס לצרפת והלך לז'נבה, שווייץ שם ישב מורו הרוחני ז'אן קלווין. נוקס ניהל שיחות עם קלווין ובהמשך גם עם הרפורמטור השווייצרי היינריך בולינגר (אנ') במקום מושבו בציריך. בסיום אותן שיחות פרסם נוקס מנשר בו תקף את מרי מלכת אנגליה ואת קרל החמישי, קיסר האימפריה הרומית הקדושה עקב הגנתם על הכנסייה הקתולית.
בשלהי אותה שנה הוזמן נוקס לפרנקפורט לשמש כומר לקבוצת גולים מאנגליה ותומכי הרפורמציה. בהגיעו נתקל נוקס בקבוצה המסוכסכת על נוסח עיקרי האמונה שלהם. ניסיונותיו לפשר בין חברי הקבוצה הביאה להלשנה עליו לשלטונות העיר שהמליצו לו לעזוב את העיר ובמרץ 1555 חזר נוקס לז'נבה שם מונה לכומר בכנסייה פרוטסטנטית שקהל מאמיניה היה צרפתי בעיקרו.
בתקופה שהותו בז'נבה קיבל נוקס פניות לחזור לסקוטלנד בהבטחה שהמדינה הפכה סובלנית יותר לרפורמציה. באוגוסט 1555 הגיע נוקס לסקוטלנד ואכן התרשם מהאהדה הנרחבת לרפורמציה. גם שזומן לבירור באדינבורו בפני הבישופים של הכנסייה הקתולית לווה על ידי אנשים רמי דרג שהגנו עליו וגרמו לביטול הבירור. מצב זה עודד את רוחו של נוקס שהטיף לרפורמציה ללא מגבלות ואף הביא אותו לכתוב למרי, מלכת הסקוטים בבקשה לתמוך ברפורמציה ולהתנגד לכנסייה הקתולית.
על אף הצלחותיו בסקוטלנד החליט נוקס לחזור לקהילתו בז'נבה. הוא הגיע לשם עם משפחתו בספטמבר 1556 ונשאר בה עד 1559. ב-1558 פרסם פמפלט שנועד לתקוף את מרי הראשונה, מלכת אנגליה, מארי דה גיז ומרי, מלכת הסקוטים שמיררו את חייו בעבר אולם התייחס במנשר לכלל הגזע הנשי (אנ') דבר שהקים עליו נשים רבות וביניהן מלכת אנגליה החדשה אליזבת הראשונה שעיכבה את היתר הכניסה שלו לאנגליה.
ביוגרפיה > ההפיכה בסקוטלנד

במאי 1559, לאחר שהותרה כניסתו, הגיע נוקס לסקוטלנד והתיישב בעיר סנט אנדרוז (אנ'). במהרה גילה שהתרחב מאוד ציבור הנוצרים הפרוטסטנטים שהאמינו ברפורמציה. כמו כן נוכח בהשפעת דרשותיו על המון המאמינים לאחר שבמספר מקרים הדרשות גרמו למהומות בהובלת הפרוטסטנטים שנועדו לפגוע באתרי דת קתולים. נוקס הוכרז על ידי מארי דה גיז ושלטונות אנגליה כפושע אולם מאמיניו הרבים הגיבו בכיבוש ערים מרכזיות בסקוטלנד תוך פגיעה במרכזי דת קתולים כשבשיא המהומות נכבשה העיר המרכזית אדינבורו.
מאמיניו של נוקס נסוגו מאדינבורו ביולי 1559, לאחר כחודש, בעקבות החתימה על "הסכם לייט" (אנ') שהתיר חופש פולחן. בדיעבד הסתבר לנוקס שמארי דה גיז, שחתמה על ההסכם, לא התכוונה לקיים אותו ופנתה לצרפתים שישלחו עזרה. לאחר שאוניות צרפתיות פרקו חיילים בנמל אדינבורו חזרו חסידיו של נוקס וכבשו את אדינבורו באוקטובר 1559 והדיחו את מארי דה גיז מתפקידה. ב-1560 חתמו הפרוטסטנטים עם אנגליה על "אמנת ברוויק" (אנ') שאיפשרה משלוח חיילים אנגלים להגנת הפרוטסטנטים בסקוטלנד מפני תקיפה צרפתית. בהמשך נחתמה "אמנת אדינבורו" (אנ') שהפסיקה את הפעילות המלחמתית בסקוטלנד והביאה לנסיגת הכוחות הצרפתים והאנגלים מהעיר.
בתקופה זו העביר נוקס את סמכויותיו האזרחיות לוויליאם מייטלנד מלת'ינגטון (אנ') והתמקד רק בעבודתו הדתית.
ביוגרפיה > יישום הרפורמציה בסקוטלנד

באוגוסט 1560 מינה הפרלמנט הסקוטי את נוקס ועוזריו להגדיר את אופן יישום הרפורמציה הדתית בסקוטלנד. במקביל אישר הפרלמנט חוקים שביטלו את סמכות האפיפיור בסקוטלנד וגינו כל מנהג דתי הנוגד את דרכה של הרפורמציה. בינואר 1561 הציג נוקס את עיקרי האמונה, שנכללו במסמך שכונה "ספר המשמעת" (Book of Discipline). הקווים המנחים בספר ניסו לשלב באופן מאוזן את הדתיות עם המדינה תוך הגדרת הסמכויות השונות. מימון התוכנית התבסס על הרכוש שהיה לכנסייה הקתולית בסקוטלנד אך רכוש זה עוקל מוקדם יותר על ידי אצילי סקוטלנד שמיאנו לוותר עליו ולכן עוכב אישור התוכנית.
באוגוסט 1561 הגיעה מרי, מלכת הסקוטים הקתולית לסקוטלנד והתיישבה בארמון הולירוד. למרי, שהוכתרה כבר ב-1542, היה זה הביקור הראשון כמלכה בסקוטלנד והביקור של מלכה קתולית במדינה שהייתה כעת פרוטסטנטית הפך את המלכה ללא אהודה והיווה מקור לסכסוכים ולמספר מפגשים עוינים עם נוקס:
זמן קצר לאחר הגיעה זומן נוקס לשיחה עם המלכה והבהיר שכל זמן שהיא לא תתערב באמונה של הסקוטים שלטונה יהיה מקובל עליהם.
בדצמבר 1562 זומן נוקס שוב לבירור בארמון המלכה שם האשימה אותו בביזויה בדרשותיו ודרשה ממנו להתייעץ איתה בנושאים שעליהם ברצונו לדבר. נוקס טען שאין בדרשותיו ביזוי המלכה וסירב לשתף איתה פעולה.
באפריל 1563 זומן נוקס לבירור שלישי אצל המלכה לאחר שבמהלך חג הפסחא הוכו כמרים קתוליים שקיימו טקס קתולי בניגוד לחוק. מרי דיברה על סובלנות דתית אך נוקס התעקש על אי חוקיות הטקס הקתולי ובסופו של דבר קיבלה מרי את דעתו.
ביוני 1563 נקרא נוקס לשיחה רביעית עם המלכה לאחר שהטיף כנגד נישואיה השניים. מרי שהייתה נשואה לפרנסואה השני, מלך צרפת התאלמנה ממנו ב-1560 והייתה מועמדת להינשא לקרלוס, נסיך אסטוריאס מספרד. נוקס הסביר את עמדתו ומרי גירשה אותו מארמונה.
בקיץ 1563 זומן נוקס לבירור חמישי אצל המלכה לאחר שהמון פרוטסטנטי פרץ לקפלה הפרטית של המלכה (בהיעדרה של מרי) והפריע לטקס קתולי. מרי הורתה להעמיד לדין שניים ממנהיגיה הפרוטסטנטים של אדינבורו ונוקס מיהר להזעיק את שאר אצילי המדינה. מרי ראתה בכך מעשה בגידה וקראה להעמידו לדין על כך אך בסופו של דבר החליטה המועצה שלא להאשים אותו בבגידה.
ביולי 1565 נישאה מרי להנרי סטיוארט, לורד דרנלי. גם נישואין אלו היו לצנינים בעיניו של נוקס שהטיף נגדם ולכן נאסר עליו להטיף באדינבורו בזמן התכנסות מועצת המדינה. בפברואר 1567 נרצח הנרי סטיוארט והמלכה נחשדה כשותפה לרצח ונוקס המשיך להטיף נגדה ואף ייחל למותה אך היא ניצלה וברחה מסקוטלנד לאנגליה.
בריחתה של מרי מסקוטלנד והכתרת בנה ג'יימס השישי (ביולי 1567) הביאו לפילוג בסקוטלנד ובסופו של דבר למלחמת אחים. מתנגדיה של מרי ונוקס ביניהם נקראו לעזוב את אדינבורו. נוקס המשיך להטיף בסנט אנדרוז (אנ') ורק ביולי 1572, לאחר הסכם הפסקת אש, הוא חזר לאדינבורו והטיף בקתדרלת סנט גילז (אנ').
ביוגרפיה > סוף חייו

השנים מחוץ לאדינבורו החלישו מאוד את נוקס והוא עסק בחלק מזמנו בהכנת היורש שלו וב-24 בנובמבר 1572 נפטר והובא לקבורה בחצר קתדרלת סנט גילז באדינבורו כשעל קברו נחקקה הכתובת "הנה טמון מי שירא את אלוהים עד כדי כך שלא פחד מפניו של איש". ב-1633 נחרבה חצר הקתדרלה ומקום קבורתו המדויק אבד. נוקס הצנוע השאיר אחריו ירושה קטנה למשפחתו ומועצת העיר החליטה לתמוך במשפחתו.
מורשתו

נוקס היה רפורמטור מצליח שהביא לא רק להפלת הקתוליות הרומית בסקוטלנד אלא הוביל לאימוץ הנצרות הפרסרביטריאנית שהיוותה את אחד מהזרמים הרלביניסטים ושאפה לחזור למקורות הנצרות (דהיינו הברית הישנה והברית החדשה) תוך פסילת כוחה של הכנסייה הקתולית לקבוע הלכות דת שאינן חלק ממקורות הנצרות. ב-1689 אומץ הפרסביטריאניזם כדת הרשמית של סקוטלנד והיא הופצה
בנוסף תואר נוקס כמי שתרם למאבק למען חירות אנושית אמיתית בכך שהטיף על החובה להתנגד לממשלה לא צודקת כדי להביא לשינוי מוסרי ורוחני.
הנצחתו > מוזיאונים

בבית האחרון בו גר באדינבורו הוקם מוזיאון קטן המנציח את פועלו
הנצחתו > אנדרטאות

פסלים המנציחים את נוקס הוקמו במספר אתרים בסקוטלנד ובאירופה:
פסל של נוקס ב"קולג' החדש" באדינבורו, סקוטלנד
קיר הרפורמציה (אנ') בז'נבה, שווייץ. משמאל לימין וויליאם פארל (אנ'), ז'אן קלווין, תאודור בזה וג'ון נוקס
פסל של ג'ון נוקס על עמוד בגלאזגו, סקוטלנד
פסל של ג'ון נוקס בעיר הולדתו הידינגטון, סקוטלנד
פסל של ג'ון נוקס בעיר סטירלינג (אנ'), סקוטלנד
הנצחתו > כנסיות

מספר רב של כנסיות הוקמו בעולם ונקראו על שמו של נוקס:
כנסיית ג'ון נוקס באברדין, סקוטלנד
כנסיית ג'ון נוקס באוטווה, קנדה
כנסיית ג'ון נוקס בקריסטצ'רץ', ניו זילנד
כנסיית ג'ון נוקס בניו ג'רזי, ארצות הברית
כנסיית ג'ון נוקס בסילבר ספרינג, מרילנד, ארצות הברית
משפחתו

בערך ב-1549, בזמן ששהה נוקס בגלות באנגליה, הכיר את אשתו הראשונה מרג'ורי בווס (Margery Bowes - 1560-1533) ונישא לה. לזוג נולדו 2 בנים (נתנאל ואליעזר). ב-1560 נפטרה מרג'ורי ונוקס נישא למרגרט סטיוארט (Margaret Stewart - 1612-1548) ממנה נולדו לו 3 בנות (אליזבת, מרת'ה ומרגרט).
כתביו

An Epistle to the Congregation of the Castle of St Andrews; with a Brief Summary of Balnaves on Justification by Faith (1548)
A Vindication of the Doctrine that the Sacrifice of the Mass is Idolatry (1550)
A Godly Letter of Warning or Admonition to the Faithful in London, Newcastle, and Berwick (1554)
Certain Questions Concerning Obedience to Lawful Magistrates with Answers by Henry Bullinger (1554)
A Faithful Admonition to the Professors of God's Truth in England (1554)
A Narrative of the Proceedings and Troubles of the English Congregation at Frankfurt on the Maine (1554–1555)
A Letter to the Queen Dowager, Regent of Scotland (1556)
A Letter of Wholesome Counsel Addressed to his Brethren in Scotland (1556)
The Form of Prayers and Ministration of the Sacraments Used in the English Congregation at Geneva (1556)
The First Blast of the Trumpet Against the Monstruous Regiment of Women (1558) (אנ')
A Letter to the Queen Dowager, Regent of Scotland: Augmented and Explained by the Author (1558)
The Appellation from the Sentence Pronounced by the Bishops and Clergy: Addressed to the Nobility and Estates of Scotland (1558)
A Letter Addressed to the Commonalty of Scotland (1558)
On Predestination in Answer to the Cavillations by an Anabaptist (1560)
The History of the Reformation in Scotland (1586–1587) (אנ')
הערות שוליים

↑  ראו המקרה של הרפורמטור הסקוטי פטריק המילטון (אנ') שהועלה על המוקד ב-1528
↑  בית ספר זה נקרא כיום על שמו "אקדמיית נוקס" (אנ')
↑  מעריכים שלמד גם באוניברסיטת גלאזגו
↑  באופן חריג הורשה נוקס להישאר באדינבורו אך רק כאסיר וללא יכולת להטיף אך הוא בחר לעזוב
↑  בית ג'ון נוקס, באתר "שיחור"
| --- | --- |
בקרת זהויות :  NLI: 987007271072005171  PLWABN: 9810604994805606  BIBSYS: 90735407  BNE: XX4940339  BnF: cb122774946 (data)  CANTIC: a11213838  CiNii: DA08559575  GND: 118723871  HDS: 011234  ISNI: 0000 0001 1880 1517  LCCN: n79066759  LNB: 000203555  NDL: 00620945  NKC: skuk0003454  NLA: 35186755  NLG: 165350  NLK: KAC199615174  NTA: 070619948  RERO: 02-A012350184  SELIBR: 342893  SNAC: w6fj2dqh  SUDOC: 03158991X  Trove: 856804  VcBA: 495/180680  VIAF: 100199622   WorldCat (עם VIAF): 100199622 
ויטראז' המתאר את פגישתם של ג'ון נוקס ומרי מלכת הסקוטים
 (מוצג בכנסייה פרסביטריאנית בקליפורניה)
פרשת הירי בבריאונה טיילור

| --- | --- |

בריאונה טיילור בטקס סיום לימודיה. תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 תאריך:  13 במרץ 2020 
 מקום:  לואיוויל 
 קואורדינטות:  38°15′10″N 85°45′31″W﻿ / ﻿38.2527°N 85.7585°W﻿ / 38.2527; -85.7585
 סוג:  אלימות משטרתית
 הרוגים:  1 
 פצועים:  2 
 מבצע:  ג'ונתן מטינגלי, ברט הנקיסון, מיילס קוסגרוב 
 מספר מפגעים:  3 
  (למפת קנטקי מוגדלת) פרנקפורט לואיוויל לקסינגטון באולינג גרין אוונסבורו אילינוי אינדיאנה אוהיו ויר. המע.  וירג'יניה טנסי מיז.פרשת הירי בבריאונה טיילור(למפת קנטקי רגילה) פרנקפורט לואיוויל לקסינגטון באולינג גרין אוונסבורו אילינוי אינדיאנה אוהיו ויר. המע.  וירג'יניה טנסי מיז.פרשת הירי בבריאונה טיילור
 
מפגינים של תנועת Black Lives Matter ותמונותיהם של ג'ורג' פלויד ובריאונה טיילור
אתר הנצחה לבריאונה טיילור בלואיוויל, קנטקי
בריאונה טיילור (באנגלית: Breonna Taylor) הייתה טכנאית רפואית בת 26 ממוצא אפרו-אמריקאי, אשר נורתה ונהרגה על ידי שוטרים ממשטרת לואיוויל בעת ששהתה בביתה.
האירוע

ב-13 במרץ 2020, שלושה שוטרים מתחנת המשטרה בלואיוויל, ברט הנקיסון, ג'ונתן מטינגלי ומיילס קוסגרוב, הגיעו להוציא לפועל צו חיפוש מסוג "ללא התראה" (no knock" warrant", כלומר ללא דפיקה מקדימה בדלת) בביתה של בריאונה טיילור ובן-זוגה, קנת ווקר. השוטרים הגיעו בלבוש אזרחי. עם כניסתם לדירה, התפתח קרב יריות בין השוטרים לבין ווקר, שהחזיק אקדח ברישיון. ווקר טען כי סבר שהיה מדובר בפורצים. טיילור נורתה שמונה פעמים, ומנגד ג'ונתן מטינגלי נפצע גם הוא.
לטענת משטרת לואיוויל, הגעתם למקום הייתה במסגרת חקירה אחר שני סוחרי סמים, אדריאן ווקר וג'מרקוס גלובר. החשד היה כי גלובר, שהיה בעבר בן-זוגה של טיילור והמשיך לשמור איתה על קשרי ידידות, השאיר חבילות סמים בדירתה, היות שמכוניתה של טיילור נצפתה בסמוך לביתו של גלובר. בחיפוש שנעשה לאחר מכן בדירתה של טיילור לא נמצאו סמים בדירה. השוטרים טענו כי אף על פי שלא היו מחויבים לכך, כן התריעו בפני באי הבית לפני שנכנסו לדירה. מנגד, השכנים במקום, וכך גם בני משפחתה של טיילור בתביעה שהגישו נגד המשטרה, טוענים כי השוטרים לא הזדהו, אלא פרצו את הדלת בכוח ונכנסו פנימה. טענה זו, בצירוף העובדה שווקר התקשר למוקד החירום כדי לדווח על פריצה, מחזקת את טענות המשפחה נגד המשטרה. ווקר נעצר בעקבות האירוע, והואשם בניסיון להריגת שוטר.
בעקבות האירוע

ב-21 במאי 2020 הודיע ה-FBI כי בכוונתו לחקור את נסיבות מותה של טיילור. כמו כן, מפקד משטרת לואיוויל הכריז על התפטרותו בעקבות הביקורת על האירוע. ב-29 במאי 2020 הכריז ראש העיר של לואיוויל, גרג פישר, על ביטול השימוש בצווים מסוג ללא התראה. משטרת לואיוויל הכריזה בעקבות הביקורת, כי כל השוטרים יחויבו לענוד מצלמת גוף בעת הוצאתם לפועל של צווים.
בחודשים שלאחר הירי קראו בני משפחתה של טיילור, ואף חלק מאנשי הקהילה המקומית, להעמיד לדין את השוטרים. מפגינים רבים, בהם גם בני משפחתה של טיילור, נעצרו במהלך הפגנות מחאה על כך מול משרדו של ראש עיריית לואיוויל. מספר ידוענים בארצות הברית מחו באופן פומבי על מותה של טיילור, וכן גם כוכבי ליגת ה-NBA. נהג המרוצים הבריטי לואיס המילטון לבש חולצה הקוראת לעשות דין עם השוטרים, בעת טקס הפודיום של גרנד פרי טוסקנה במהלך אליפות הפורמולה 1 באותה שנה, צעד שגרר שינוי חקיקה מצד הפדרציה הבינלאומית לרכב, מארגנת התחרות. אירוע הירי של טיילור "צורף" להפגנות שפרצו עקב רצח ג'ורג' פלויד, והמשיכו בין השאר לאור פרשת מותה של בריאונה טיילור, ומקרים בולטים נוספים בהם אנשים ממוצא אפרו-אמריקאי נהרגו על ידי המשטרה. נכון לחודש אוגוסט 2020, בעקבות הפגנות נגד המשטרה נעצרו למעלה מ-500 מפגינים בעיר לואיוויל.
בני משפחתה של בריאונה טיילור, היו בין המוזמנים המעטים שהוזמנו לטקס ההשבעה של נשיא ארה״ב ה-46, ג׳ו ביידן.
ראו גם

אלימות משטרתית
המהומות הגזעיות בטלסה
המהומות בדטרויט ב-1967
Black Lives Matter
רצח ג'ורג' פלויד
הערות שוליים

1 2 3  לא רק פלויד, תדברו על בריאונה, באתר ynet, 9 ביוני 2020
↑  Tessa Duvall, Darcy Costello and Phillip M. Bailey, Senator Kamala Harris demands federal investigation of police shooting of Breonna Taylor in Kentucky, USA TODAY (באנגלית)
↑  Darcy Costello and Andrew Wolfson, Louisville Police Chief Steve Conrad announces retirement in wake of Breonna Taylor shooting, The Courier-Journal (באנגלית)
↑  WLKY Digital Team, Following protests, Louisville mayor puts end to no-knock warrants for now, WLKY, ‏2020-05-29 (באנגלית)
↑  Democrats Unveil Police Reform Legislation Amid Protests Nationwide, NPR.org (באנגלית)
↑  Lexie Ratterman and Kristen Shanahan, Protesters demand Mayor Fischer fire LMPD officers who shot, killed Breonna Taylor, WDRB (באנגלית)
↑  ״זה שובר את ליבי״: ג’ניפר אניסטון כואבת את המוות ׳הבלתי מתקבל על הדעת׳ של בריאנה טיילור, באתר hebrewnews.com (באנגלית)
↑  A. B. C. News, NBA players call for justice for Breonna Taylor in wake of civil unrest, ABC News (באנגלית)
↑  בגלל חולצה: חקירה עלולה להיפתח נגד המילטון, באתר ONE‏, 14 בספטמבר 2020
↑  Andrew Wolfson, Lawyer for protest group seeks to block enforcement of new Louisville police policy, The Courier-Journal (באנגלית)
↑  עם 46 על לוחית הרישוי: הנשיא ביידן נכנס לבית הלבן, באתר ynet, 20 בינואר 2021
ליימקידה

| --- | --- |
 תפקיד:  נימפות שדות וכרי דשא
 תרבות:  יוון העתיקה
 מקום מגורים:  שדות וכרי דשא
 
במיתולוגיה היוונית, הלֶיימַקִידוֹת הן תת-סוג של נימפות של שדות וכרי דשא..
בתרבות הפופולרית

בעולם הפנטזיה של משחק התפקידים "Elysium" מתוארות הליימקידות כשולטות בעשבים וירקות של השדות, בזמן שהליימוניאדות אחראיות על הפריחה. הם בדרך כלל חיים באותם המקומות ומתחתנים אלו עם אלו, כך שילדיהם מסוגלים לשלוט בעשבים, בירקות, ובפריחה.
הערות שוליים

↑  ביין, תרזה (28 באוגוסט 2013). "ליימקידה". אנציקלופדיה של פיות בפולקלור ובמיתולוגיה העולמית. ע. 213. מסת"ב 9781476612423.
↑  ליימקידות ב-Elysium RP Wiki, ויקי לעולם הפנטזיה של משחק התפקידים Elysium
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
קטיה אברמזון

| --- | --- |
אין תמונה חופשית
 לידה:  1 ביולי 1987 (בת 37) ריגה, ברה"מ 
 עמדה:  פורוורד 
 גובה:  1.85 מטרים
 
קטיה אברמזון (נולדה ב-1 ביולי 1987) היא כדורסלנית ישראלית המשחקת כיום[דרושה הבהרה] בקבוצת בנות כרמיאל מהליגה השלישית ובנבחרת ישראל לנשים.
קריירת תיכונים

אברמזון עלתה לישראל מלטביה, גדלה בכרמיאל, שם אותרה על ידי המאמן רפי בוגטין, ומאוחר יותר עברה לאבן יהודה, שם הייתה חניכה בפנימיית הכדורסל ב"ויצו הדסים" תחת הדרכתם של רלף קליין וארז דגן.
קריירת מועדונים

אברמזון עלתה לבוגרות כבר בגיל 17 וקבוצתה הראשונה בליגת העל הייתה מכבי רמת חן. משם עברה לאליצור חולון, בה שיחקה בעונת 2005/2006, ומשם לאליצור רמלה, בה שיחקה שתי עונות מלאות וזכתה עם המועדון פעמיים באליפות ובגביע. גם את עונת 2008/2009 החלה אברמזון ברמלה, אך במהלכה הועברה בעסקת חליפין לבנות השרון תמורת קטיה לויצקי, כאשר שבוע בלבד לאחר העברתה, עזרה להדיח את רמלה מגביע המדינה בשלב רבע הגמר.
לאחר שהתאכזבה ממיעוט ההזדמנויות בליגה הישראלית, לדבריה, עברה אברמזון לאירופה. בקיץ 2009 היא חתמה בפאניוניוס היוונית, אבל עוד לפני פתיחת העונה, עברה לקבוצת לאריסה. היא רשמה עונת שיא אישית, עם 16.4 נקודות למשחק ו-9.8 כדורים חוזרים למשחק, נבחרה למשחק הכוכבות ודורגה בין עשר הראשונות בליגה בשתי הקטגוריות, אך קבוצתה ירדה לליגה השנייה. משם היא המשיכה לקבוצת שופרון ההונגרית והשתתפה עמה לראשונה במפעל הבכיר לקבוצות הכדורסל באירופה - היורוליג. בשופרון שותפה אברמזון בשמונה משחקים, בהם קלעה בממוצע 2.0 נקודות למשחק, אבל בשל מיעוט הדקות החליטה בדצמבר 2010 לחזור לישראל והצטרפה לא.ס. רמת השרון.
בקיץ 2011 שוב עברה אברמזון לאירופה והצטרפה לקבוצת אלבה יוליה מרומניה, במדיה שיחקה שנתיים. בקיץ 2013 חזרה לכדורסל בישראל וחתמה במכבי אשדוד. לקראת סוף העונה נפצעה אברמזון בברך, ונאלצה לעבור ניתוח שהשבית אותה מפעילות למשך כחצי שנה. בעונת 2014–2015 שוב עברה לאליצור רמלה, בעונות 2015–2016 שיחקה בהפועל ראשון לציון, ולקראת עונת 2016/2017 חתמה בבנות הרצליה.
נבחרת ישראל

אברמזון הייתה חברה בנבחרת ישראל משנת 2005 ומשחקת בה עד היום. בשנים 2007, 2009, 2011 אף עלתה איתה לאליפות אירופה. בשנים 2012–2013 הייתה חברה בנבחרת ישראל במכביה.
הערות שוליים

1 2  "השחקנית קטיה אברמזון חתמה בבנות הרצליה - בנות הרצליה כדורסל". בנות הרצליה כדורסל. 2016-08-23. אורכב מ-המקור ב-2016-11-07. נבדק ב-2017-04-30.
↑  רענן וייס, כדורסל נשים: קטיה אברמזון בבנות הרצליה, באתר ynet, 23 באוגוסט 2016
↑  אור שקדי‏, חילופי קטיה בקטיה, באתר וואלה, 13 בדצמבר 2008
↑  רענן וייס, סנסציה בגביע לנשים: רמלה עפה ברבע הגמר, באתר ynet, 21 בדצמבר 2008
↑  אריה ליבנת, קטיה אברמזון: לשחק בישראל זו אופציה אחרונה, באתר הארץ, 4 באוגוסט 2010
↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר safsal.co.il (ארכיון)
↑  MKB Euroleasing  accumulated statistics | 2011 EuroLeague Women | ARCHIVE.FIBA.COM, archive.fiba.com
↑  קטיה אברמזון חתמה באלקטרה רמת השרון, באתר nrg‏, 19 בדצמבר 2010
↑  "CSU Universitatea Alba Iulia basketball, News, Roster, Rumors, Stats, Awards, Transactions, Details - eurobasket.com". www.eurobasket.com. נבדק ב-2017-04-30.
↑  רענן וייס, נשים: קטיה אברמזון חתמה במכבי אשדוד, באתר ynet, 15 באוגוסט 2013
↑  אברמזון: "בגלל הפציעה בברך, אני בפחד תמידי", באתר ערוץ הספורט, 30 במרץ 2015
↑  רענן וייס, כדורסל נשים: קטיה אברמזון בהפועל ראשל"צ, באתר ynet, 26 בספטמבר 2015
↑  קטיה אברמזון - איגוד הכדורסל בישראל, באתר ibasketball.co.il (ארכיון)
CD Projekt RED

| --- | --- |

 נתונים כלליים
 סוג:  אורגן של CD Projekt
 מייסדים:  מיכל קיצ'ינסקי   מרצ'ין איווינסקי
 תקופת הפעילות:  2002–הווה (כ־22 שנים)
 חברת אם:  CD Projekt
 מיקום המטה:  ורשה 
 משרד ראשי:  פולין ורשה, פולין
 ענפי תעשייה:  משחקי וידאו   בידור אינטראקטיבי
 מוצרים עיקריים:  סדרת The Witcher   Cyberpunk 2077
 עובדים:  981 (נכון ל־2022) 
  
 cdprojektred.com
 
CD Projekt RED (נהגה צה דה פרויקט רט) היא חברת פיתוח משחקי וידאו פולנית שהוקמה בשנת 2002 בתור סטודיו פיתוח של CD Projekt. החברה ידועה בעקבות פיתוח סדרת The Witcher, אשר מבוססת על סדרת ספרים בעלת אותו שם מאת הסופר הפולני אנדז'יי ספקובסקי.
היסטוריה

לאחר יציאתו של The Witcher ב-2007, ל-CD Projekt RED היו מספר פרויקטים בפיתוח. רובם הגדול של המשחקים בוטלו, כתוצאה מבעיות כלכליות גדולות שהיה לחברת האם שלה, CD Projekt במהלך המשבר הכלכלי של 2009-2010. בפברואר 2008, חברת האם של CD Projekt RED, ‏CD Projekt רכשה את חברת Metropolis Software אשר מוזגה לאחר מכן עם CD Projekt RED. במהלך הזמן הזה, Metropolis Software עבדה על משחק יריות בגוף ראשון בשם They. המשחק נכנס למצב המתנה ב-2009 עם מיזוגו של הסטודיו, כש-CD Projekt נאבקה עם בעיות כלכליות. לאחר מכן נחשף שלאחר המיזוג עם CD Projekt RED, ‏They היה אמור להיות שונה מהחזון המקורי של Metropolis Software והיה אמור להיות יותר מרוכז בפיתוח העלילה תוך שאיפה מהמשחקים ביושוק ו-Half-Life 2.‏ CD Projekt RED הצהירה כי They זהו רק שם זמני וכי המשחק אמור לצאת לאור תחת שם שונה. השם הסופי שנקבע, על פי שמועות, הוא Interference.
כמו כן, CD Projekt RED מתכננת להוציא לאור שתי חבילות הרחבה למשחק The Witcher הראשון. שתי ההרחבות התמקדו באופן רופף על הסיפור ובוטלו לפני שבכלל הוכרז עליהם רשמית. CD Projekt התעניינה ביצירת תוכן נוסף ל-The Witcher באותה דרך שבה מודים בתשלום נוצרים במשחק נוורווינטר נייטס וכן יצרה קשר עם שני מפתחים שחברת BioWare המליצה עליהם. חבילת ההרחבה הראשונה נקראה The Witcher: Scars of Betrayal ופותחה על ידי Ossian Studios, המפתחת של חבילת ההרחבה "מסתורי וסטגייט" של המשחק נוורווינטר נייטס 2. סיפור ההרחבה Scars of Betrayal הוא סיפור עצמאי אשר מתרחש בכפר הקטן של קורקובה (Kurcova) ומספר אודות גארלט שנתפס ברשת של תככים משולבים ויחסים בין-אישיים מורכבים. חבילת ההרחבה השנייה נקראה The Witcher: Outcast ופותחה על ידי roXidy, המפתחת של מוד הפרמיום של נוורווינטר נייטס בשם "Wyvern Crown of Cormyr". הסיפור מתרחש באי פראו (Faroe) שבקבוצת איי סקליג (Skellige Islands), אחד מהמקומות שנכללו ב-The Witcher 3: Wild Hunt. כמו כן, CD Projekt RED עובדת על המשחק Cyberpunk 2077, משחק תפקידים מסוג עולם פתוח המבוסס על משחק מערכת לוח שולחן בשם Cyberpunk 2020 שנוצרה על ידי מייק פונדסמית'.
משחקים שפותחו על ידי החברה

| שנה | כותר | פלטפורמה (ות) | מנוע גרפי | הערות |
| --- | --- | --- | --- | --- |
| 2007 | The Witcher | Microsoft Windows, OS X | Aurora Engine | גרסה משופרת יצאה ב-2008 |
| 2011 | The Witcher 2: Assassins of Kings | Microsoft Windows, Xbox 360, OS X, Linux | REDengine   REDengine 2 (גרסה משופרת) | גרסה משופרת יצאה ב-2012 |
| 2014 | The Witcher Adventure Game | Microsoft Windows, OS X, iOS, Android | — | פותח בשיתוף עם Fantasy Flight Games |
| 2015 | The Witcher Battle Arena | iOS, Android | Unity | פותח בשיתוף עם Fuero Games |
| 2015 | The Witcher 3: Wild Hunt | Microsoft Windows, פלייסטיישן 4, Xbox One | REDengine 3 |  |
| 2016 | The Witcher 3: Hearts of Stones | Microsoft Windows, פלייסטיישן 4, Xbox One | REDengine 3 | חבילת הרחבה גדולה למשחק The Witcher 3: Wild Hunt |
| 2016 | The Witcher 3: Blood and Wine | Microsoft Windows, פלייסטיישן 4, Xbox One | REDengine 3 | חבילת הרחבה גדולה למשחק The Witcher 3: Wild Hunt |
| 2018 | Gwent: The Witcher Card Game | Microsoft Windows, פלייסטיישן 4, Xbox One | Unity | ספין אוף של משחק הקלפים המופיע ב-The Witcher 3 |
| 2018 | Thronebreaker: The Witcher Tales | Microsoft Windows, פלייסטיישן 4, Xbox One,נינטנדו סוויץ | Unity | משחק תפקידים לשחקן יחיד של Gwent |
| 2020 | Cyberpunk 2077 | Microsoft Windows, פלייסטיישן 4, פלייסטיישן 5, Xbox One, Xbox Series X, Stadia | REDengine 4 | בשיתוף עם Digital Scapes וסטודיו נוסף של CD Projekt RED שנפתח בורוצלב, פולין. |
| 2021 | The Witcher: Monster Slayer | Android, iOS | Unity |  |
| 2023 | Cyberpunk 2077: Phantom Liberty | Microsoft Windows, פלייסטיישן 5, Xbox Series X | REDengine 4 | חבילת הרחבה למשחק Cyberpunk 2077 |
| TBA | רימייק של The Witcher | TBA | Unreal Engine 5 | רימייק למשחק הראשון בסדרת המכשף, מפותח על ידי Fool's Theory |
| TBA | פרויקט סיריוס (המכשף) | TBA | TBA | משחק המתרחש ביקום של המכשף. מפותח בשיתוף עם The Molasses Flood |
| TBA | The Witcher IV (בעבר פרויקט פולריס) | TBA | Unreal Engine 5 | המשחק הראשון בטרילוגיה חדשה המתרחשת ביקום של המכשף, בה הפרוטגוניסטית הראשית היא סירי. |
| TBA | פרויקט אוריון (סייברפאנק) | TBA | TBA | משחק ההמשך ל-Cyberpunk 2077 |
| TBA | פרויקט הדר | TBA | TBA | IP חדש של CD Projekt שלא מבוסס על אף יצירה קיימת. |
הסברה

CD Projekt RED לא מסתירה את התנגדותה להכללת טכנולוגיית DRM במשחקי וידאו ותוכנות. החברה מאמינה כי DRM לא אפקטיבי מספיק בשביל לעצור פיראטיות תוכנה. טענות אלו מתבססות על מידע המכירות של The Witcher 2: Assassins of Kings. ‏CD Projekt RED מצאו שהמהדורה הראשונית שלהם, שכללה טכנולוגיית DRM הורדה באופן פיראטי כ-4.5 מיליון פעמים בעוד שהשחרור מחדש ללא DRM הורדה באופן פיראטי פי כמה וכמה פחות פעמים מאשר הגרסה עם ה-DRM. כתוצאה מכך, CD Projekt RED הוציאה לאור את The Witcher 3: Wild Hunt ללא כל טכנולוגיית DRM כבר מההתחלה.